tartuNLP/wikipedia-smugri-20251201 huggingface dataset:
Preussinsininen

Preussinsininen on epäorgaaninen kivennäisväri, joka keksittiin sattumalta Berliinissä vuosina 1704–1707. Värin syntetisoi kemisti Johann Jacob Diesbach. Preussinsininen on ensimmäisiä keinotekoisia väriaineita. Sen kemiallinen kaava on Fe4[Fe(CN)6]3
Väristä käytetään useita nimiä, suomeksikin muun muassa "kiinansininen", "englanninsininen" ja "Diesbachin sininen". Väri valmistettiin perinteisesti rautakloridista tai rauta-alunasta ja keltaisesta verilipeäsuolasta. Se on hyvin pysyvä.
Jo vuosisatojen ajan oli ollut puutetta sopivasta suhteellisen halvasta ja kestävästä sinisestä väripigmentistä, joten preussinsininen yleistyi nopeasti. Uutta väriä käytettiin suorastaan tuhlailevasti esineissä ja interiööreissä. Väri oli taiteilijoiden käytössä 1720-luvulla, ja kului vielä parikymmentä vuotta kunnes se oli käytössä kaikkialla Euroopassa.
Alkujaan 1700-luvulla teräväpartikkelinen väriaine oli täplikästä, mutta 1900-luvulla partikkelit olivat muuttuneet pyöreiksi ja väri tummemmaksi ja tasaisemmaksi. Preussinsininen on voimakas väriaine erityisesti öljyvärinä, ja sitä myydään lisäaineilla jatkettuna jo työskentelyn ja värien sekoittamisen helpottamiseksi.
Huolimatta siitä, että aineen molekyyli sisältää syanidi-ioneja, se on myrkytön, koska syanidi-ionit ovat sitoutuneet lujasti rautaioneihin. Aineesta tulee vaarallista, jos sitä käsitellään hapolla, koska silloin syanidi-ionit vapautuvat sidoksistaan.
Preussinsinistä käytetään talliumin ja radioaktiivisen cesiumin (enimmäkseen cesium-137) vastamyrkkynä.
Umpisolmu

Umpisolmu eli päätesolmu on yksinkertainen solmu.
Käyttötarkoitus.
Umpisolmua käytetään sekä kädensijana että pidäkesolmuna. Päätesolmuja tehdään säännöllisin välein pelastusköysiin estämään käsien liukumista. Se on perusta monille muille solmuille, erityisesti silmukoiden, kytkyjen ja sorkkien ryhmissä. Se on hyvin vaikea avattava kuormituksen jälkeen. 
Solmiminen.
Tee polvi viemällä köyden irtopää kiintopään taakse. Tuo irtopää solmun eteen ja vie sitten polven läpi. Kiristä solmu vetämällä irtopäästä ja kiintopäästä.
Gerard Vultee

Gerard Vultee (1900 – 29. tammikuuta 1938) oli yhdysvaltalainen lentokonesuunnittelija, joka perusti Vultee Aircraft -tehtaan.
Hän opiskeli California Institute of Technologyssä vuodet 1921–1923 lukien ilmailutekniikkaa. Vuonna 1923 hänet palkattiin Douglas Aircraft -tehtaalle rakennesuunnittelijaksi. Vuonna 1928 hän suunnitteli Jack Northropin kanssa Lockheed Vega -lentokoneen, joka siviilikoneena ei sopinut Douglasin tehtaalle. 1928 Northropin lähtiessä perustamaan omaa yhtiötään, Vulteesta tuli Lockheedin pääsuunnittelija. Tässä toimessa hän suunnitteli Lockheed Model 8 Sirius -koneen.
Vuonna 1931 Lockheed meni suoritustilaan ja Vulteen toimen sai Richard Von Hake.
Vultee suunnitteli Vance Breesen kanssa Vultee V-1 -koneen. Errett Lobban Cord rahoitti koneen tuotannon aloittamisen ja Airplane Development Corporation (ADC) yhtiön perustamisen. Se myi lentokoneita American Airlines -lentoyhtiölle vuonna 1933. Tuotanto alkoi Burbankissä siirtyen Glendaleen. 
Federal Aviation Administration (FAA) päätti tässä vaiheessa, että matkustajakoneiden tulee olla monimoottorisia. 
Vultee meni naimisiin Sylvia Parkerin kanssa 19. tammikuuta 1935.
1930-luvun puolivälissä Vultee V-1 saavutti kuuluisuutta, kun Jimmy Doolittle, Harry Richman ja Dick Merrill suorittivat sillä ennätyslentoja.
Sodan tullessa lähemmäksi, Vultee muunti koneen V-11-syöksypommittajaksi. Uusi valmistuspaikka etsittiin, edelleen Kaliforniasta.
Vuonna 1938 Gerald "Jerry" ja Sylvia Vultee kuolivat heitä kuljettaneen lentokoneen syöksyessä maahan Arizonassa.
Oma planeetta

Oma planeetta on laulaja Janitan ensimmäinen albumi vuodelta 1993. Se on ilmestynyt Reel Art -levymerkillä ja sen ovat tuottaneet ja sovittaneet Tomi Ervi ja Mitro. Levy on äänitetty ja miksattu Reel Artin studiossa 1992–1993. Valmistusmaa on Ruotsi.
Albumin nimikappaleella toisena laulusolistina on Samuli Edelmann.
Levykannen suunnittelija on Ilkka Kärkkäinen ja valokuvaaja Riitta Sourander. Meikkaaja on Anne Nurmiranta ja stylisti Eva Oja.
Kappaleet.
Kappaleiden säveltäjä ja sanoittaja on Tomi Ervi lukuun ottamatta kappaleita "Sateenkaaren aarre" ja "Oma planeetta", joilla toisena säveltäjänä on Joie. Kappaleiden sanat on painettu kansipaperiin.
Muusikot.
Kosketinsoittimet, rumpu- ja muu ohjelmointi: Tomi Ervi ja Mitro.
Lähteet.
Janita CD "Oma planeetta" (Reel Art ARTCD 5, 1993)
Chucho Valdés

Chucho Valdés (oikealta nimeltään Jesús Dionisio Valdés, s. 9. lokakuuta 1941, Quivicán, Kuuba) on kuubalainen pianisti, muusikko ja säveltäjä. Hänen perustamansa jazzyhtye Irakere on yksi tunnetuimmista kuubalaisista jazzyhtyeistä. Yhdessä Gonzalo Rubalcaban kanssa Valdésia pidetään yhtenä arvostetuimmista kuubalaisista jazzmuusikoista.
Elämäkerta.
Jesús Dionisio Valdés syntyi Quivicánissa, Kuubassa vuonna 1941. Valdésin isä Bebo Valdés on tunnettu kuubalainen pianisti ja tunnetun havannalaisen yökerhon Tropicanan entinen johtaja.
Valdés perusti vuonna 1972 Irakere-yhtyeen, josta myöhemmin on tullut yksi Kuuban tunnetuimmista jazzyhtyeistä. Irakeren lisäksi hän on toiminut kahdessa muussa perustamassaan yhtyeessä: vuonna 1997 perustetussa Crisolissa ja 2009 perustetussa The Afro-Cuban Messengersissä. Valdés on voittanut kolme Grammy-palkintoa: ensimmäisen hän sai vuonna 1978 albumista "Live at Newport", toisen vuonna 1998 albumista "Havana" ja kolmannen vuonna 2003 albumista "Live at the Village Vanguard".
Lisäksi Valdés on julkaissut yhdessä isänsä Bebo Valdésin kanssa albumin "Juntos Para Siempre" vuonna 2008.
Esiintymiset Suomessa.
Valdés on esiintynyt Suomessa kolme kertaa. Ensimmäisen kerran vuonna 1976 yhdessä Irakeren kanssa Helsingissä, Porissa, Turussa, Rovaniemellä ja Joensuussa. Toisen kerran Valdés esiintyi Helsingissä vuonna 2007 ja kolmannen kerran vuonna 2010 Helsingin juhlaviikoilla yhdessä The Afro-Cuban Messengers -yhtyeensä kanssa.
Airi Suzuki

Airi Suzuki (, s. 12. huhtikuuta 1994) on japanilainen poplaulaja ja näyttelijä. Hänet valittiin Hello! Projectiin kuuluvaan Hello! Project Kids -yhtyeeseen kahdeksanvuotiaana vuonna 2002; myöhemmin hän liittyi vuonna 2005 perustettuun Cute-yhtyeeseen ja Buono!-yhtyeeseen. Valmistuttuaan Hello! Projectista hän julkaisi vuonna 2018 sooloalbumin "Do Me a Favor".
Suzuki on toiminut mallina "Ray"-muotilehdelle.
Šiauliain kunnallispiiri

Šiauliain kunnallispiiri () on yksi Liettuan kuudestakymmenestä kunnallispiiristä, joka sijaitsee Šiauliain läänissä maan lounaisosassa. Vuonna 2008 kunnallispiirin väkiluku oli 50 211 asukasta.
Kunnallispiiri ympäröi Šiauliain kaupunkia. Nimestään huolimatta Šiauliai on oma kuntansa, eikä se ole osa samannimistä kunnallispiiriä. Se toimii kuitenkin kunnallispiirin hallinnollisena keskuksena.
Wilhelm Mannhardt

Wilhelm Emmanuel Johann Mannhardt (26. maaliskuuta 1831 Friedrichstadt – 25. joulukuuta 1880 Danzig) oli saksalainen etnologi ja kirjastonhoitaja.
Mannhardt tuli tunnetuksi balttilaisen mytologian tutkijana. Hän oli lyhyen ajan dosenttina Berliinissä, eikä koskaan saanut mitään ylennystä yliopistossa. Vuosina 1863-1873 hän oli kirjastonhoitajana Danzigissa. Etnologina hän sai vaikutteita Edward Burnett Tylorin teoksista, ja hän sen sijaan vaikutti James George Frazeria. Nykyajan folkloristiikalle Mannhardtilla on suuri merkitys.
Glasflügel

Glasflügel oli 1962-1982 toiminut saksalainen lentokonetehdas, jonka perusti Eugen Hänle.
Se oli ensimmäinen yhtiö, joka valmisti sarjatuotantona purjelentokoneita lasikuidusta. Se kehitti niiden valmistustekniikkaa ja otti käyttöön seuraavia parannuksia: siipien ja pyrstön helpompi asennus, laippojen ja lentojarrun yhdistäminen samaan saranoituun pintaan, kääntyvä mittaritaulu, automaattinen trimmi.
Glasflügel joutui talousvaikeuksiin 1970-luvulla ja alkoi yhteistyöhön Schempp-Hirthin kanssa toukokuussa 1975. Eugen Hänle kuoli lento-onnettomuudesa 21. syyskuuta 1975. Sen jälkeen omistus vaihteli, ja yhtiö purettiin vuonna 1982.
Glasflügelin valmistamat lentokoneet.
Suunnitellut Glasflügel 701 ja 704 (rinnanistuttavat koulukoneet) eivät toteutuneet.
Englantilainen Slingsby Aviation rakensi Kestreliä lisenssillä nimellä Slingsby T-59. Slingsby kehitti siitä Slingsby Vegan.
Eugen Hänle

Eugen Hänle (k. 21. syyskuuta 1975) oli saksalainen lentokonesuunnittelija ja Glasflügel Segelflugzeugbau GmbH-lentokonetehtaan perustaja. Hänle perusti yhtiönsä vuonna 1962 yhdessä vaimonsa Ursulan kanssa. Glasfügel oli ensimmäinen yritys, joka valmisti yli sata lasikuiturakenteista lentokonetta. 
Eugen Hänle kuoli lento-onnettomuudessa. Tämän jälkeen hänen yhtiönsä ajautui talousvaikeuksiin ja sen toiminta loppui vuonna 1982. Vuonna 1976 hänelle myönnettiin postuumisti Organisation Scientifique et Technique du Vol à Voile (OSTIV)-palkinto.
OSTIV

Organisation Scientifique et Technique du Vol à Voile (OSTIV) on FAI:n purjelennon komissioon (IGC) liittyvä kansainvälinen organisaatio. 
Vuonna 1930 perustettiin ensimmäinen kansainvälinen purjelento-organisaatio ISTUS, ("Internationale Studienkommission für den motorlosen Flug"). Sen tarkoitus oli kehittää purjelennon tekniikaa. OSTIV jatkoi ISTUS:n työtä II maailmansodan jälkeen.
OSTIV perustettiin 27. heinäkuuta 1948 Samedanissa Sveitsissä. Järjestöön kuuluvat sääpaneeli, purjelentokonepaneli sekä koulutus- ja turvallisuuspaneli. OSTIV julkaisee Technical Soaring-lehteä.
OSTIVin kongressit pidetään yleensä purjelennon maailmanmestaruuskisojen yhteydessä.
Judgment Day (2000)

Judgment Day (2000) oli showpaini pay-per-view (PPV) tapahtuma, minkä järjesti World Wrestling Federation (WWF). Se pidettiin 21. toukokuuta, 2000 Freedom Hall:ssa Louisvillessä, Kentuckyssä. Tapahtuma oli 2. jokavuotinen Judgment Day tapahtuma. Paikanpäällä katsojia oli yli 16,000.
Päätapahtuma matsina nähtiin The Rockin ja Triple H:n välinen Iron Man matsi WWE Mestaruudesta, missä Shawn Michaels toimi spesiaali tuomarina. Triple H voitti Rockin ja hänet julistettiin neljän kertaiseksi WWF Mestariksi.
Taustaa.
Illan päätapahtuma matsi oli Iron Man matsi entisen WWF Mestarin Triple H:n ja nykyisen vyön kantajan The Rockin välillä. 
WrestleManiassa Vince McMahon petti The Rockin ja auttoi Triple H:n säilyttämään mestaruuden. Heidän feudi jatkui Backlashiin, missä The Rock voitti WWF Mestaruuden neljännen kerran uransa aikana, Stone Cold Steve Austinin avulla. Seuraavassa RAW'ssa vaati otella The Rockia vastaan 60 minuutin Iron Man matsissa World Wrestling Federation Mestaruudesta. Otteluun osallistui myös Shawn Michaels, vaikkakin spesiaali tuomarina.
Tony Alva

Tony Alva (s. 2. syyskuuta 1957 Santa Monica) on yhdysvaltalainen rullalautailija ja Z-Boys-rullalautailujoukkueen alkuperäinen jäsen. Alva valittiin vuoden rullalautailijaksi vuonna 1977. Häntä pidetään yhtenä merkittävimmistä rullalautailijoista ja häntä pidetään ensimmäisenä ns. aerials-temppujen tekijänä. Alva on myös esiintynyt useissa elokuvissa. Elokuvien lisäksi Alva esiintyy Tony Hawk's American Wasteland -pelissä omana itsenään. Hän perusti Alva Skates -yrityksen 19-vuotiaana, jonka parissa hän toimii vieläkin. Alva on myös soittanut bassoa The Skoundrelz-yhtyeessä.
Soutu kesäolympialaisissa 1996

Vuoden 1996 Atlantan kesäolympialaisten soutu järjestettiin 21. – 28. heinäkuuta 1996 Lake Lanier -tekojärvellä Gainesvillessä Yhdysvaltojen Georgian osavaltion pohjoisosassa. Tämä oli 22. kerta, kun laji oli mukana olympialaisten ohjelmassa. Mukana oli 608 osanottajaa 45 maasta. Tapahtumia oli 14.
Cheick Tioté

Cheick Ismaël Tioté (; 21. kesäkuuta 1986 – 5. kesäkuuta 2017) oli norsunluurannikkolainen jalkapalloilija. Hän oli pelipaikaltaan keskikenttäpelaaja. Hänen viimeiseksi seurakseen jäi Kiinan toiseksi korkeimmalla sarjatasolla pelaava Beijing Enterprises.
Tioté kuoli äkillisesti 30-vuotiaana sairauskohtaukseen seuransa Beijing Enterprisesin harjoituksissa 5. kesäkuuta 2017.
Seuraura.
Vuonna 2010 Tioté voitti Alankomaiden Eredivisienin Twentessä pelatessaan. Elokuussa 2010 Tioté sopi siirrosta Englannin Valioliigaan nousseeseen Newcastle Unitediin. Vuoden 2017 alussa Tioté siirtyi Newcastle Unitedista Kiinaan toiseksi suurimmalla sarjatasolla pelaavaan joukkueeseen, Beijing Enterprisesiin.
Maajoukkueura.
Tioté edusti Norsunluurannikon jalkapallomaajoukkueetta 52 kertaa ja teki yhden maaottelumaalin. Jalkapallon maailmanmestaruuskilpailuissa 2010 hän pelasi 3 ottelua.
60558 Echeclus

60558 Echeclus tai 174P/Echeclus on kentaureihin kuuluva pikkuplaneetaksi ja komeetaksi luokiteltu pienkappale. Se löydettiin Spacewatch-ohjelmassa vuonna 2000. Ennen nimeämistään kohde tunnettiin tunnuksella 2000 EC98. Nimensä kohde sai Ekheklos-kentaurin mukaan.
Echeclus kiertää Aurinkoa keskimäärin Saturnusta kauempana, mutta lähimmillään se on kuitenkin huomattavasti lähempänä Aurinkoa kuin Saturnus. 2. huhtikuuta vuonna 2006 Echecluksen pinnasta havaittiin irronneen kappale, joka osoitti huomattavasti suurempaa aktiivisuutta kuin emokappaleensa.
Kohde kiertää Auringon ympäri (noin ) kiertoradalla, jossa se on lähimmillään ja etäisimmillään astronomisen yksikön päässä Auringosta. Kohteen läpimitta on noin ja sen pyörähtämisaika akselin ympäri on .
Kentaureista Echecluksen lisäksi myös 2060 Chiron luokitellaan komeetaksi koman muodostumisen vuoksi.
Krisztián Vadócz

Krisztián Vadócz (s. 30. toukokuuta 1985 Budapest, Unkari) on unkarilainen jalkapalloilija. Hän edustaa alankomaalaista NEC Nijmegeniä ja on pelipaikaltaan keskikenttäpelaaja.
Seurajoukkueura.
Vadócz teki ensiesiintymisensä ammattilaisurallaan 17-vuotiaana kotikaupunkinsa Budapest Honvédissa. Kesällä 2005 hän siirtyi ranskalaisseura Auxerren reservijoukkueeseen, mutta ei lopulta koskaan noussut seuran edustusjoukkueeseen. Vuonna 2007 hän pelasi puolikkaan kauden lainasopimuksella Motherwellissa.
Kesäkuussa 2007 Vadócz teki sopimuksen NEC Nijmegenin kanssa. Hän oli kuului yhden pelaamansa kauden aikana joukkueen luottopelaajiin, kun se sijoittui lopulta sarjassa sijalle kahdeksan. Seuraavana kesänä 2008 hän teki nelivuotisen sopimuksen espanjalaisseura Osasunan kanssa. Hän ei kuulunut ensimmäisellä kaudellaan joukkueen vakituiseen avauskokoonpanoon, vaan otteluita kertyi lähinnä hajanaisesti.
Kaudella 2009–2010 Vadócz pelasi täsmälleen saman määrän (20) otteluita, kuin edellisellä kaudella. Hän onnistui maalinteossa kuitenkin tuplaten (4) edelliskauteen verrattuna.
Maajoukkueura.
Vadócz teki ensiesiintymisensä Unkarin maajoukkueessa vuonna 2004. Ensimmäisen maalinsa maajoukkueessa hän teki 18. joulukuuta 2005 ystävyysottelussa Antigua ja Barbudaa vastaan.
Yhdysvaltain avoin tennisturnaus 2010

Vuoden 2010 Yhdysvaltain avoin tennisturnaus pelattiin 30. elokuuta – 13. syyskuuta 2010 New Yorkissa. Miesten kaksinpelin mestaruutta puolustanut Juan Martín del Potro ei loukkaantumisen takia osallistunut turnaukseen. Naisten kaksinpelin hallitseva mestari oli Kim Clijsters, joka uusi mestaruutensa voittamalla finaalissa Vera Zvonarjovan. Miesten mestaruuden voitti ensimmäistä kertaa Rafael Nadal, joka voitti finaalissa Novak Đokovićin.
Miesten kaksinpelin loppuottelu ja naisten nelinpelin loppuottelu siirtyivät sateen takia maanantaille.
Sijoitetut pelaajat.
Huippupelaajista turnauksesta jäivät pois seuraavat pelaajat: Juan Martín del Potro, Jo-Wilfried Tsonga, Justine Henin ja Serena Williams.
More Vision and the Voice

More Vision and the Voice on Vaderin konserttivideo, joka on julkaistu DVD:lle vuonna 2002.
Kappaleet.
Musiikkivideot 
Muut
160 Una

160 Una on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi C. H. F. Peters vuonna 1876. Nimensä pikkuplaneetta sai yhden Edmund Spenserin "The Faerie Queene" -teoksen henkilön mukaan. Unan läpimitta on noin 81 kilometriä ja se pyörähtää akselinsa ympäri noin 5,61 tunnissa.
160 Una on spektrityypiltään CX- tai C-luokkaa.
Blomqvist-Nyberg

Blomqvist-Nyberg oli ensimmäinen Suomessa rakennettu harrasterakenteinen lentokone. Vuosina 1925–1926 rakennettu kone oli kaksipaikkainen, ylätasoinen kahdeksansylinterisellä V-moottorilla varustettu yleisilmailukone. Koneen lentonopeus oli noin 160 km/h.
Emil Nyberg kiinnostui Santahaminassa vuonna 1918 mekaanikkona toimiessaan lentokoneista ja sai Atle Blomqvistin avukseen. Yhdessä he alkoivat vuonna 1925 suunnitella ja rakentaa lentokonetta Sääksmäessä.
Moottori on mm. Spad-hävittäjissä käytetty nestejäähdytteinen, 220 hevosvoimainen Hispano-Suiza, 90° V8 yläpuolisin nokka-akselein. Se ostettiin käytettynä töölöläisestä insinööriliikkeestä [2]. Rakentamiseen haettiin lupaa viranomaisilta Helsingistä, tuolloin ohje oli rakentaa kone ja lentää se rekisteröintiä varten Helsinkiin. Koneen lujuuslaskelmat tehtiin itse erilaisia oppaita apuna käyttäen [2]. Mitoitus oli konservatiivista, esimerkiksi siipisalko umpikoolinkia ja siipien muotolevyt suhteellisen paksua vaneria.
Rakentaminen kesti vain kolme kuukautta. Ensin koneella tehtiin lumelta rullauskokeita, mutta ilmaan noustuaan kone vaurioitui laskussa. 
Ilmavoimat kutsui suunnittelijat Uttiin lentokoulutukseen. Keväällä 1926 konetta lähdettiin lentämään Helsinkiin. Hämeenlinnan kohdalla jäähdyttäjä alkoi vuotaa moottorin tärinöiden vuoksi. Se korjattiin ja pakkolaskun telinevaurio. Tikkurilan kohdalla koneesta tuli öljynsekaista vettä ulos ja pakkolasku johti koneen tuhoon. Konetta ei korjattu. Myöhemmin kone entisöitiin ja se on esillä Suomen ilmailumuseossa.
Lähteet.
1. Pentti Virtanen, "Nuo mainiot miehet Sääksmäellä", Suomen Siivet, 4, marraskuu 1969, s. 18-19
2. Leena Valkeapää, "BLOMQVIST-NYBERG 1926", Unioni 3/2008 s. 12-15
Night of the Apocalypse

Night of the Apocalypse on Vaderin konserttivideo, joka on julkaistu DVD:lle vuonna 2005.
Kappaleet.
Krakova, Łeg Studio, 2003
Metalmania 2003, Katowice, Spodek, 5. huhtikuuta 2003
 
Slipknotin &amp; Metallican keikkasoittajana, Stadion Śląski, Chorzów, 31. toukokuuta 2004
Muuta
Marcin Nowak

Marcin Nowak (s. 17. lokakuuta 1975 Tarnów, Puola) on puolalainen basisti, kitaristi ja laulaja. Hän on soittanut bassoa mm. Vaderissa ja Behemothissa.
Diskografia.
Spinal Cord
Crucified Mortals
Dies Irae
Devilyn
Virgin Snatch
Behemoth
Vader
Condemnation
Videografia.
Behemoth
Vader
Dies Irae
Italiaa aloittelijoille

Italiaa aloittelijoille on Lone Scherfigin käsikirjoittama ja ohjaama dogmaelokuva, joka sai Berliinin elokuvafestivaaleilla neljä palkintoa.
Elokuva kertoo kuudesta yksinäisestä tanskalaisesta, rakkautta etsivästä ihmisestä, joiden kohtalot kietoutuvat yhteen italian kurssilla ja sen huipentumana järjestettävällä Venetsian-matkalla. 
Näyttelijät.
Lähde:
ORP Warszawa (1920)

ORP Warszawa () oli Puolan laivaston Warszawa-luokan jokimonitoritoisen maailmansodan alussa ennen uppoamistaan.
Valmistus.
Alus tilattiin 1920 kolmen sisaraluksensa kanssa Gdańskin telakalta, missä köli laskettiin vielä samana vuonna. Alus laskettiin vesille 30. huhtikuuta nimellä "ORP Warszawa" ja otettiin palvelukseen 13. elokuuta.
Palvelus.
Palvelukseen otettiin alus liitettiin Veikselin laivueen ensimmäiseen viirikköön. Se siirrettiin 1922 yhdessä sisaraluksensa "ORP Mazurin" kanssa Pinskin laivueeseen, josta seuraavana vuonna laivueen uudelleen järjestelyjen yhteydessä alus liitettiin taisteluosastoon. Vuosina 1925–1928 aluksen toinen 100 millimetrin haupitsi korvattiin kahdella 75 millimetrin kanuunalla. Seuraavan kerran aluksen aseistusta muutettiin 1930, jolloin siitä poistettiin raskaan konekiväärin kasematti vasemmalta laidalta sekä vahvennettiin muiden pesäkkeiden suojaa.
Aluksen kantavuutta parannettiin 1935–1937 kellukkein, kun aiemmissa muutostöissä lisääntynyttä uppoumaa pyrittiin pienentämään. Aluksen konehuoneen modernisointityöt aloitettiin jo vuotta aiemmin, mutta niitä ei todennäköisesti saatu valmiiksi ennen toisen maailmansodan alkua.
Alus osallistui toiseen maailmansotaan. Sen oma miehistö upotti aluksen 18. syyskuuta 1939. Aluetta hallinneet neuvostojoukot nostivat ja kunnostivat aluksen, minkä jälkeen se liitettiin Neuvostoliiton Dnieprin laivueeseen nimellä "Vitebsk". Aluksen aseistuksena oli kolme 76,2 millimetrin tykkiä sekä neljä raskasta konekivääriä. Saksan ilmavoimat upottivat syyskuussa 1941 aluksen Kiovan lähistöllä.
Soutu kesäolympialaisissa 2000

Vuoden 2000 kesäolympialaisten soutu järjestettiin 17. – 24. syyskuuta 2000 Sydney International Regatta Centressä Penrithissä, Australiassa. Tämä oli 23. kerta, kun laji oli mukana olympialaisten ohjelmassa. Mukana oli 547 osanottajaa 51 maasta. Kilpailuja oli yhteensä 14.
ORP Horodyszcze

ORP Horodyszcze oli Puolan laivaston Warszawa-luokan jokimonitori toisen maailmansodan alussa ennen uppoamistaan.
Valmistus.
Alus tilattiin tammikuussa 1920 kolmen sisaraluksensa kanssa Gdanskin telakalta, missä köli laskettiin vielä samana vuonna. Alus laskettiin vesille 30. huhtikuuta nimellä "ORP Horodyszcze" ja otettiin palvelukseen 1921.
Palvelus.
Kesällä 1923 alus osallistui sotaharjoituksiin Puckin lahdella. Alus liitettiin keväällä 1926 yhdessä sisaraluksensa "ORP Pińskin" kanssa Pinskin laivueeseen. Aluksen konehuoneen modernisointi oli luultavasti edelleen kesken toisen maailmansodan alkaessa, jolloin Saksan hyökkäsi Puolaan. Alus osallistui sotatoimiin, kunnes sen miehistö upotti aluksen 1. lokakuuta.
Neuvostojoukot nostivat 6. lokakuuta ja korjasivat aluksen, minkä jälkeen se liitettiin Dneprille sijoitettuun laivueeseen nimellä "Babruisk".
Jaavanvireo

Jaavanvireo ("Pteruthius flaviscapis") eli aiemmalta nimeltään lepinkäistimali on Etelä-, Kaakkois- ja Itä-Aasiassa tavattava vireoihin kuuluva varpuslintu.
Taksonomia.
Jaavanvireon ja muiden aasianvireoiden suvun lajien on pitkään luokiteltu kuuluvaksi timalien heimoon. Molekyylifylogeneettisten tutkimuksien perusteella niiden arvellaan kuitenkin olevan läheisempää sukua Amerikan mantereilla tavattaville vireoille.
Koko ja ulkonäkö.
Jaavanvireo on kooltaan 16–18 cm. Ruumiinrakenteeltaan laji on tukeva ja lyhyt-pyrstöinen. Koiraan selkä on väriltään harmaa. Pää ja siivet ovat mustat, ja siipisulkien kärjet ovat valkoiset. Siivissä on myös kastanjanruskea laikku. Koiraan silmäkulma-juovat ovat valkoiset. Jaavanvireonaaras on selästään harmaa. Sen siivet ovat vihertävät ja vatsa vaaleanruskehtava. Jaavanvireon nokka on lyhyt ja leveähkö.
Levinneisyys ja elinympäristö.
Jaavanvireon levinneisyysalue ulottuu Pakistanista Intiaan ja Kaakkois-Aasian maihin sekä Kiinaan. Linnun elinympäristöä ovat vuortenrinteiden tammea ja alppiruusuja kasvavat metsät ja sekametsät. Erityisesti laji liikkuu puiden latvustoissa. Jaavanvireon elinympäristöt sijaitsevat yleensä 800–2 200 metrin korkeudella merenpinnasta.
Elintavat.
Jaavanvireot liikkuvat pareittain. Laji käyttää ravintonaan hyönteisiä ja hämähäkkejä, joita se etsii korkealta puiden latvuksista. Jaavanvireot muodostavat usein sekaparvia drongojen kanssa. Myös linnun pesä on korkeassa puussa.
Louise

Louise on ranskalainen naisen etunimi, feminiinimuoto saksalaisperäisen Ludvig-nimen ranskalaisesta muunnoksesta Louis. Ruotsissa ja Suomessa nimestä on käytössä myös muunnokset Lovisa ja Loviisa. Nimi Louise esiintyy myös suomenruotsalaisessa kalenterissa, jonka mukaan Louisen nimipäivä on 25. elokuuta. Elokuuhun 2025 mennessä nimi on Suomessa annettu Digi- ja väestötietoviraston tietojen mukaan 4 248 naiselle ja muutamalle miehelle.
Syyttäjä (televisiosarja)

Syyttäjä () on saksalainen rikossarja, jota tuotettiin vuodesta 2005 vuoteen 2025. Sarja on ZDF:n ja Odeon Filmin tuotantoa. Sarjaa on kuvattu 20 tuotantokautta, joissa on jaksoja yhteensä 123.
Suomessa sarjaa on esittänyt aiemmin Yle TV2. Kesästä 2014 alkaen esityskanavana on Yle TV1, jonka ohjelmistoon saksalaisdekkarit siirtyivät vuoden 2014 alussa.
Vuonna 2024 Hunold ilmoitti jättävänsä sarjan korkean ikänsä vuoksi. Tämän seurauksena koko sarja päätettiin lopettaa, ja viimeinen kausi julkaistiin Saksassa vuonna 2025.
Juoni.
Sarjan päähenkilö on syyttäjä Bernd Reuther (Rainer Hunold), joka palaa työn perässä vanhaan kotikaupunkiinsa Wiesbadeniin, josta hän on pysytellyt ikävien muistojen takia poissa jo vuosikymmeniä. Entisessä elämässään hän oli onnellinen, kunnes traaginen onnettomuus hajotti hänen perheensä. Reuther riitaantui myös silloin teini-ikäisen poikansa Thomasin (Marcus Mittermeier) kanssa. Isän poissaollessa pojasta on tullut poliisi, joka on ylennetty murharyhmän komisarioksi. Bernd Reutherin assistentti Corinna Nagold (Antje Schmidt) pyörittää syyttäjän toimistoa. Pojan murharyhmän tärkeät linkit ovat kollegat Kerstin Klar (Fiona Schwartz) ja Susanne Selbach (Radost Bokel).
Seitsemännellä kaudella Thomas Reuther muuttaa Eschwegeen, jolloin hänen tilalleen tulee Christian Schubert (Simon Eckert). 15. kaudella Schubert joutuu ammutuksi ja odottamaan apua useita tunteja. Hän kuitenkin selviää. Jos hän olisi kuollut, niin hänen syntymätön lapsensa olisi jäänyt isättömäksi; minkä vuoksi Schubert päättää vaihtaa hallintoon, ja hänen tilalleen tulee Max Fischer (Max Hemmersdorfer). 18. kauden ensimmäisessä jakson lopussa Fischer yrittää ottaa eräältä aseella uhkaavalta naiselta aseen pois tämän huomion herpaannuttua, mutta epäonnistuu kohtalokkaasti aseen lauetessa Fischeriä päin, jolloin tämä saa surmansa. Hänen tilalleen tulee Julia Schröder (Anika Baumann). Seuraavassa jaksossa jo valmiiksi hieman työnsä luonteeseen kyllästynyt Klar päättää lähteä matkustelemaan ja miettimään asioita, jolloin hänen tilalleen tulee Alexander Witte (Jannik Mioducki).
Sarjan viimeisessä jaksossa kaudella 20 Reuther saa surmansa jouduttuaan rikollisen ampumaksi, ja hänen viimeiset sanansa ovat ”Es geht so schnell... ich meine... das Leben.” ()
Julien Jousse

Julien Jousse (s. 21. tammikuuta 1986 Les Issambres) on ranskalainen moottoriurheilija. 
Ura.
Jousse on kilpaillut Formula Ford sarjassa vuosina 2002-2003, Ranskan Formula Renault luokassa vuosina 2004-06 ja Formula Renault 3.5 -luokassa vuosina 2007-08. Vuonna 2009 Jousse kilpaili FIA Formula Two Championship -sarjassa saavuttaen yhden voiton. Hän kilpaili myös Superleague Formula -sarjassa saavuttaen yhden palkintosijan. Jousse jatkoi sarjassa kaudella 2010. Hänen nuorempi veljensä Maxime Jousse on myös moottoriurheilija.
Robert Guérin

Robert Guérin (1876–1952) oli ranskalainen journalisti ja kansainvälisen jalkapalloliiton Fifan ensimmäinen puheenjohtaja.
Guérin työskenteli "Le Matin" -lehden toimittajana ja oli Union des Sociétés Françaises de Sports Athlétiques -urheiluliiton jalkapallojaoston sihteeri. Hän kutsui kokoon Fifan perustavan kokouksen, johon osallistui seitsemän jalkapalloliittoa. Guérin äänestettiin Fifan ensimmäiseksi puheenjohtajaksi 22. toukokuuta 1904 sen ensimmäisessä kongressissa Pariisissa. Hän toimi tehtävässä kaksi vuotta, joiden aikana Fifaan liittyi kahdeksan uutta liittoa. Hänen seuraajakseen valittiin englantilainen Daniel Burley Woolfall.
Samuli Simula

Samuli Jalmari Simula (21. marraskuuta 1891 Laitila – 25. kesäkuuta 1957 Helsinki) oli suomalainen maanviljelijä, talousneuvos ja maalaisliiton kansanedustaja. Hän kirjoitti myös Laitilan murteella pakinoita nimimerkillä "Laitilan vaari" ja toimi osuustoimintajärjestöjen puhujana.
Simula kävi kansakoulun ja 1912 maamieskoulun. Hän toimi maanviljelijänä Laitilassa ja hän oli Laitilan osuuskassan johtaja 1930–1939. Hän sai talousneuvoksen arvon 1951. 
Simula oli kansanedustajana 1945–1951 edustaen Turun läänin eteläistä vaalipiiriä. Hän oli presidentin valitsijamiehenä vuosien 1950 ja 1956 presidentinvaaleissa sekä toimi Laitilan kunnanvaltuuston puheenjohtajana. Hänellä oli myös lukuisia luottamustehtäviä osuustoimintaliikkeessä, Pellervo-seurassa, Maatalousseurojen keskusliitossa ja Metsäliitossa.
Simulan vanhemmat olivat maanviljelijä Samuel Vilhelm Simula ja Maria Vilhelmiina Junnila, ja hän oli naimisissa vuodesta 1916 Tyyne Matilda Lundenin kanssa.
Samuli Simulan tyttären pojanpoika on perussuomalainen kaupunginvaltuutettu Vilhelm Junnila.
Samuli Simulan tyttären Sirkka Kytömäen (o.s. Simula) poika Jussi Kytömäki on Ylöjärven vihreiden kaupunginvaltuutettu, pojantytär on kirjailija ja vuoden 2014 Finlandia-ehdokas Anni Kytömäki.
Modern Fox

Modern Fox on virolainen vuonna 1984 Tallinnassa perustettu 1930- ja 1940-luvun tanssimusiikkia esittävä orkesteri. Sen solistina toimii Mart Sander, joka tuli Suomessa tunnetuksi "Iskelmäprinssi"-elokuvan pääosasta. Virolaisen musiikin ohella Modern Fox on levyttänyt myös suomeksi.
Modern Fox voitti vuonna 1987 Moskovassa Neuvostoliiton nuorten solistien sekä yhtyeiden kilpailun. Suosion myötä julkaistiin muun muassa Modern Fox -cd Suomessa vuonna 1989. Viime vuosina yhtyettä on johtanut trumpetisti Jyri Leiten.
Suomalainen mainoselokuvayhtiö Storyfilmi tuotti orkesterista puolituntisen viihdedokumentin "Modern Fox", joka sai kunniamaininnan Kultainen ruusu -televisioviihdekilpailussa Sveitsin Montreux’ssä toukokuussa 1989. Elokuvan käsikirjoitti ja ohjasi Juha Tapaninen.
Martti Honkavaara

Martti Ilmari (Martti I.) Honkavaara (27. helmikuuta 1910 Ilmajoki – 26. helmikuuta 1965 Helsinki) oli suomalainen lainopin kandidaatti, valtiovarainministeriön hallitussihteeri ja Maalaisliiton kansanedustaja.
Honkavaaran vanhemmat olivat maanviljelijä Yrjö Ilmari Honkavaara ja Hedvig Sofia Viitala. Hän pääsi ylioppilaaksi 1931 ja suoritti ylemmän oikeustutkinnon 1942. Honkavaara oli "Kiinteistötoimisto Y. Honkavaara &amp; Pojan" osakkaana 1934–1942 sekä Suomalainen ylioppilas -lehden päätoimittajana ja taloudenhoitajana 1939–1942. Hän toimi sitten nimismiehenä Seinäjoella, Kuortaneella, Lapualla ja Alajärvellä 1942–1944 sekä Tuupovaarassa 1944–1955 ja oli Kuopion läänin vt. apulaispoliisitarkastaja 1946. Valtiovarainministeriössä Honkavaara oli vt. hallitussihteerinä 1955–1956, nuorempana hallitussihteerinä 1956 ja vanhempana hallitussihteerinä 1956–1962.
Honkavaara oli kansanedustajana 1957–1958 edustaen Kuopion läänin itäistä vaalipiiriä. Hän tuli eduskuntaan tammikuussa 1957 kuolleen kansanedustaja Arvi Ikosen tilalle. Honkavaara oli myös presidentin valitsijamies vuosien 1950 ja 1956 presidentinvaaleissa, ja hän kuului Tuupovaaran kunnanvaltuustoon. Honkavaara toimi Maalaisliiton Pohjois-Karjalan piirin puheenjohtajana.
Martti Honkavaara oli naimisissa vuodesta 1945 Mirjam Elina Ronkaisen kanssa.
Marcus Mittermeier

Marcus Mittermeier (s. 8. lokakuuta 1969 Landshut, Baijeri, Länsi-Saksa) on saksalainen näyttelijä ja ohjaaja. Hän on saanut ohjauksestaan "Muxmäuschenstill" (2004) useita palkintoja. Hän näytellyt myös muun muassa televisiosarjoissa "Syyttäjä", "SOKO 5113", "Samt und Seide", "Kahden keikka", "SOKO Kitzbühel", "SOKO Leipzig" ja "SOKO Köln".
Mittermeirillä on yksi poika.
Teksasinkarjakoira

Teksasinkarjakoira ("Texas Heeler") on yhdysvaltalainen koirarotu. Se on levinnyt lähinnä Teksasin alueelle.
Ulkonäkö.
Tämä keskikokoinen karjakoira painaa 11–23 kg. Korvat ovat yleensä pystyt, mutta voivat olla myös puolipystyt. Karvapeitteen laatu voi vaihdella, mutta se on yleensä joko lyhyt ja sileä tai keskipitkä. Värivaihtoehdot ovat musta ja marmoroitu ("merle") valkoisin ja ruosteenruskein merkein. Keskimääräinen säkäkorkeus on 43–61 cm.
Alkuperä.
Rotu on australiankarjakoiran, bordercollien ja australianpaimenkoiran risteytys. Sitä jalostetaan lähinnä karjanpaimennuskykyä silmällä pitäen. Vaikka aiemmin sitä pidettiin lähinnä maatiloilla, nykyisin sen kanssa harrastetaan myös mm. agilityä, frisbiitä ja tottelevaisuuskoulutusta.
Luovat alat

Luovien alojen määrittely Suomessa pohjautuu usein kansainvälisiin malleihin. Kauppa- ja teollisuusministeriön teettämän määritelmän mukaan luoviin aloihin Suomessa luetaan seuraavat toimialat.
Luovien alojen tarkka määrittely on siksi hankalaa, että luovat alat muuttuvat ja kehittyvät koko ajan. Nopeasta teknisestä kehityksestä johtuen siihen voi liittyä aloja, joita ei vielä Suomessa tunnisteta tai ne ovat vielä hyvin marginaalisia. Yksi kiistellyimmistä luovista aloista on liikunta - ja elämyspalvelut. Myös matkailupalvelut monipuolistuvat ja niihin usein liitetään erilaisia elämyksiä, esimerkiksi ulkoilua kulttuurimaisemissa. Luovien alojen termillä onkin yhtäläisyyksiä muun muassa seuraavien käsitteiden kanssa: kulttuuriteollisuus, elämysteollisuus, sisältöliiketoiminta ja tekijänoikeusalat. Laajasti ottaen kaikki kulttuuripalvelut kuuluvat luovien alojen piiriin. Viime aikoina taidelähtöisiä palvelumalleja on tuotu myös hyvinvointialan (sosiaali- ja terveystoimi, nuorisotyö jne.) organisaatioihin. Toiminta on synnyttänyt uusia luovien alojen yrityksiä.
Kehto (kirja)

Kehto (engl. "Cradle") on Arthur C. Clarken ja Gentry Leen kirjoittama tieteisromaani vuodelta 1988. Sen on suomentanut Matti Kannosto ja julkaissut Kirjayhtymä vuonna 1990. Kirjan tapahtumat sijoittuvat Miamin alueelle vuoteen 1994 ja se käsittelee ihmisten ja maanulkopuolisten olentojen kohtaamista. Kirjan maailmassa kuvaillaan viestintälaitteiden ja elektroniikan kehittyneen nopeasti kirjan kirjoittamista seuranneena kuutena vuotena.
Vastaanotto.
Kirjaa on saanut osakseen kritiikkiä runsaista henkilöhahmojen yksityiselämän kuvauksista, jotka eivät liity juoneen, sekä lukuisista seksikohtauksistaan. Eräs kriitikko kirjoitti:
"En pane pahakseni hahmojen kehittelyä ja, kunhan se liittyy tuleviin tapahtumiin, minua ei haittaa vaikka se venyisi pitkäksikin. Mutta ensimmäiset muutama sata sivua Kehtoa ovat täynnä enemmän tai vähemmän yhdentekevää hahmojen kehittelyä, selvästi Gentry Leen kirjoittamaa, joka voisi olla suoraan romanttisesta Harlekiini-kirjasta. Muutama sivu skifiä, selvästi jonkun muun kuin Gentry Leen kynästä, on ripoteltuna sinne tänne, jotta lukija muistaisi maksaneensa 6$ Clarken romaanista eikä 2$ ruokakaupan roskaromaanista."
Pitäjäntupa

 
Pitäjäntupa oli pitäjän kirkon lähellä sijainnut rakennus, jossa aikoinaan pidettiin pitäjänkokoukset. Pitäjänkokous oli pitäjänmiesten itsehallinnollinen toimielin, jota johti kirkkoherra sen päättäessä lähinnä paikkakunnan taloudenhoitoon liittyvistä asioista. Myöhemmin pitäjäntupien tilalle tulivat kunnantalot.
Esimerkiksi Espoossa Muuralan pappilan luona sijaitseva Espoon vanha Pitäjäntupa on nykyisin Espoon tuomiokirkkoseurakunnan omistuksessa ja käytössä juhlatilana. Eteläsavolaisen Hirvensalmen kunnan pitäjäntupa toimi puolestaan myöhemmin kunnantalona ja on nykyään Pitäjäntupa-museona. Heinäveden pitäjäntupa on toiminut kuntakokousten pitopaikan lisäksi esimerkiksi putkana, Säästöpankin toimitalona, ja kansalaiskouluna.
Gentry Lee

Gentry Lee (s. 1942) on Jet Propulsion Laboratoryn planeettalentojärjestelmien osaston pääinsinööri ja tieteiskirjailija. Hänen kirjallisesta tuotannostaan parhaiten tunnettuja ovat Arthur C. Clarken kanssa yhteiskirjoitetut Kehto, Rama II, The Garden of Rama ja Rama Revealed.
Vastaanotto.
Leen kirjallista tuotantoa on kritisoitu henkilöhahmojen yksityiselämän kiusallisen yksityiskohtaisesta ja pitkällisestä kuvailusta, etenkin runsaista juoneen liittymättömistä seksikohtauksista, jotka muistuttavat Harlekiini-kirjoja. Erään kriitikon sanoin:
"[Gentry Leen osaksi kirjoittama Kehto] venyy ja venyy ollen täyteen tungettu tarpeettomia seksikohtauksia, jotka runsaasti Gentry Leetä lukeneet tietävät erääksi hänen pakkomielteistään. En voi ymmärtää miksi Lee kokee tarpeelliseksi ympätä seksikohtauksia keskelle tieteiskirjaa vaikka se ei liity mitenkään juoneen. Kerta olisi vielä OK, mutta suurin piirtein neljännen kerran kohdalla laskin kirjan käsistäni ja ajattelin “taasko?!“"
Lisäksi Leetä on kritisoitu stereotyyppisistä rotukuvauksista ja poikkeuksellisen runsaasta rodullisten termien käytöstä, kuten musta, valkoinen, arabi, meksikolainen ym. hahmoja kuvaillessaan.
Kroatian presidentti

Kroatian presidentti () on Kroatian valtionpäämies, joka valitaan viiden vuoden välein suoralla kansanvaalilla. Presidentti on muun muassa asevoimien ylipäällikkö
ja voi hajottaa parlamentin pääministerin ehdotuksesta. Nykyinen presidentti on Zoran Milanović, joka on toiminut virassaan helmikuusta 2020 lähtien.
Taman Negaran kansallispuisto

Tamam Negaran kansallispuisto on Malesiassa sijaitseva, vuonna 1938/1939 perustettu maan suurin luonnonsuojelualue. Puisto sijaitsee Pahangin, Kelantanin ja Terengganun osavaltioiden alueella ja pinta-alaa sillä on 4,343 km².
Puisto koostuu enimmäkseen alamaan sademetsästä. Korkein kohta on Gunung Tahan (2187 m). Taman Negaran alueen sademetsiä pidetään maailman vanhimpina, jopa yli 130 miljoonaa vuotta vanhoina. Puiston alueella esiintyy useita harvinaisia eläinlajeja, kuten indokiinantiikereitä, gaureja ja aasiannorsuja, mahdollisesti myös sumatransarvikuonoja.
Puistosta on tullut kuuluisa ekoturismin kohde. Turistit voivat muun muassa vaeltaa itsenäisesti tai oppaan opastuksella puiston vaelluspolkuja pitkin ja vierailla kalkkikiviluolissa. Tarjolla on myös veneretkiä sekä ohjattuja linturetkiä.
Taman Negara on malaijia ja tarkoittaa kirjaimellisesti kansallispuistoa.
Thomas Lange

Thomas Lange (s. 27. helmikuuta 1964 Eisleben, Saksan demokraattinen tasavalta) on saksalainen soudun olympiavoittaja ja maailmanmestari 1980–1990-luvuilta.
Lange voitti Uwe Heppnerin kanssa pariairokaksikon maailmanmestaruuden Duisburgissa 1983 ja Hazewinkelissä 1985. Kööpenhaminassa 1987 hän voitti yksikkösoudun maailmanmestaruuden ennen lajin aiempia hallitsijoita Peter-Michael Kolbea ja Pertti Karppista. Soulin olympialaisissa 1988 hän voitti yksikön olympiakultaa lähes viiden sekunnin erolla Kolbeen. Hän voitti DDR:n edustajana vielä yksikön maailmanmestaruuden Bledissä 1989 ja sai Stefan Ullrichin kanssa MM-hopeaa pariairokaksikossa Lake Barringtonissa 1990. 
Lange saavutti yhdistyneen Saksan joukkueessa yksikön maailmanmestaruuden Wienissä 1991. Barcelonan olympialaisissa 1992 hän voitti toistamiseen yksikön olympiakultaa kukistettuaan toiseksi sijoittuneen Václav Chalupan runsaalla puolellatoista sekunnilla. Račicen MM-kilpailuissa 1993 ja Atlantan olympialaisissa 1996 hän sai yksikössä pronssia.
Buddy Whittington

Buddy Whittington (s. 28. joulukuuta 1956 Fort Worth, Texas, Yhdysvallat) on yhdysvaltalainen kitaristi. Esikuvinaan hänellä olivat teininä The Beatles, Rolling Stones ja John Mayall &amp; the Bluesbreakers with Eric Clapton levy. 1970, vain 14-vuotiaana, hän kuului Dallasin musiikkipiireihin esiintyen säännöllisesti klubeilla. Lukion jälkeen hän liittyi ensin Short Change -yhtyeen riveihin ja sittemmin Point Blankiin. Hänen ensimmäinen oma yhtyeensä oli The Sidemen, jonka hän perusti 1980-luvun alkupuolella.
Coco Montoyan erottua Bluesbreakersista vuonna 1993, pyysi John Mayall Whittingtonia yhtyeeseensä. Bluesbreakersissa hän oli yhtyeen hajottamiseen asti ja osallistui aktiivisesti sävellystyöhön ja myös lauloi joitain kappaleita.
2008 Whittington julkaisi ensimmäisen soololevynsä ja teki kiertueen Euroopassa perustamansa yhtyeen kanssa, johon kuuluivat urkujensoittaja Roger Cotton, basisti Pete Stroud ja rumpali Darby Todd. Whittington asuu perheensä kanssa Hurstissa, Texasissa.
Leo Lipsonen

Leo Tauno Henrik Lipsonen (s. 19. tammikuuta 1952 Hauho) on suomalainen toimittaja ja kirjailija.
Leo Lipsonen julkaisi 1990 vankilaslangin sanakirjan joka sisälsi 5 000 sana-artikkelia sekä kaksi sanaluetteloa romanikielen sanoista ja huumetermeistä. Lipsonen kokosi aineiston kirjaan vuosina 1987–1989 Helsingin lääninvankilassa istuessaan tuomiota vaimonsa taposta. Vuonna 1997 Lipsonen julkaisi samaan aihepiiriin liittyen teoksen "Vangittu kulttuuri" vankien kertomaperinteestä ja vankilakulttuurista.
Lipsonen on kirjoittanut myös nuortenkirjoja ja yhden rikosromaanin.
Eino Lakkinen

Eino Vilhelmi Lakkinen (18. marraskuuta 1931 Tyrvää – 13. helmikuuta 2022 Hämeenlinna) oli suomalainen poliisi ja jännityskirjailija.
Lakkisen vanhemmat olivat maanviljelijä Vilho Lakkinen ja Helmi Maunula. Hän kävi kansakoulun sekä suoritti Osaran maamieskoulun 1949 ja Poliisikoulun 1953. Lakkinen oli Hyvinkään poliisilaitoksen palveluksessa vuosina 1953–1989.
Lakkisen kirja "Kasvot usvan takaa" ilmestyi Kariston 1962–1966 julkaisemassa "Punaiset dekkarit" -sarjassa.
Ranskanajokoira

Ranskanajokoira () on ranskalainen ajueessa metsästävä koirarotu. 
Ulkonäkö.
Rotu on tyypillinen kookas ranskalainen ajueessa metsästävä koira: sillä on hoikka ja lihaksikas runko, pitkät raajat, pitkät riippuvat korvat ja roikkuvat, hieman neliömäiset suupielet jotka juuri ja juuri peittävät alahuulen. Siitä on kolme muunnosta: valko-oranssi (), valko-musta () ja kolmivärinen (). FCI luokittelee kunkin värimuunnoksen omaksi rodukseen, omine rotumääritelmineen ja omine rotunumeroineen.
Luonne ja käyttäytyminen.
Ranskanajokoira tunnetaan periksiantamattomuudestaan metsästyksessä, hyvästä hajuaististaan ja äänestään. Se on ystävällinen ja helposti käsiteltävissä.
Alkuperä.
Ranskanajokoiran kantarodut olivat erään teorian mukaan vanha saintongenajokoira, joka lähes tulkoon hävisi Ranskan vallankumouksen aikana, ja isogascognenajokoira. 1800-luvun puolivälissä kreivi Joseph de Carayon-Latour jalosti kyseisistä koirista ensin nykyisen gascogne-saintongenajokoiran ja myöhemmin jälkimmäisestä kehittyi ranskanajokoira. Toisen teorian mukaan gascogne-saintongenajokoiran lisäksi rodun kehittymiseen olisi vaikuttanut myös levesque. Virallisesti rotu hyväksyttiin vuonna 1957.
Ranskanajokoira on ajuekoira, mikä tarkoittaa että se metsästää useamman koiran ryhmässä ja ihminen ohjailee sitä aina ilman että se pääsisi metsästämään yksin. 
Valko-mustan eritytyminen.
Alun perin valko-mustan ranskanajokoiran kantarotu oli saintongenajokoira, joka saattoi olla kaukaista sukua 1500-luvun valkoisille ns. "greffier"-koirille. Nykyinen rotutyppi syntyi 1800-luvulla, ja sitä paranneltiin risteytyksillä gascogne-saintongenajokoiran ja poitevinin kanssa. Toisten lähteiden mukaan kantarodut olisivat olleet gascogne-saintongenajokoira ja levesque. Yhden tärkeimmistä valko-mustan muunnoksen luojista, Henri de Falandren, sanotaan käyttäneen jalostukseen myös isogascognenajokoiraa. Vuonna 2009 FCI:n rekisterissä oli n. 2000 yksilöä.
Kolmivärisen eriytyminen.
Henri de Falandre oli myös yksi tärkeimmistä kolmivärisen muunnoksen luojista, ja hänen sanotaan käyttäneen jalostukseen billyä ja poitevinia.
Ollaan ihmisiksi (kappale)

”Ollaan ihmisiksi” on Juice Leskisen säveltämä ja sanoittama kappale vuodelta 1981. Se julkaistiin Juice Leskinen Slamin esittämänä singlellä, jonka B-puolella oli kappale ”Munasillaan”. Kappaleen esittävät levyllä Juice Leskinen (laulu), Eero ”Safka” Pekkonen (urut, piano ja taustalaulu), Jari Yliaho (sähkökitara ja taustalaulu), Ila Loueranta (basso ja taustalaulu), Vesa Sytelä (rummut) ja Pantse Syrjä (taustalaulu). Single oli viimeinen levytys, jonka Juice Leskinen teki Slamin kanssa, ja se ilmestyi Slamin jo hajottua. Leskinen esitti kappaletta kuitenkin usein keikoilla muiden yhtyeiden kanssa, ja siitä tuli suosittu.
Kolme vuotta Leskisen kuoleman jälkeen, vuonna 2009 Pate Mustajärvi teki kappaleesta oman versionsa. Sen mukaan nimettiin myös albumi "Ollaan ihmisiksi", jolla Mustajärvi esittää tulkintojaan Leskisen kappaleista.
Kappale nousi Suomen virallisen singlelistan sijalle 3.
Carl Schirren (historioitsija)

Carl Christian Gerhard Schirren((20. marraskuuta 1826 Riika – 11. joulukuuta 1910) oli baltiansaksalainen historioitsija.
Vuonna 1858 hänestä tuli Tarton yliopiston professori. Vuosina 1863–1869 hän opetti Venäjän historiaa. Hänet erotettiin myöhemmin virasta hänen vastustettuaan Baltiassa tapahtuvaa venäläistämistä muun muassa kirjassaan "Livländische Antwort an Herrn Juri Samarin" (1869). Hän muutti Saksaan ja oli 1874–1907 professorina Kielin yliopistossa, jossa hän tutki varsinkin Liivinmaan historiaa.
Carl-Herman Tillhagen

Carl-Herman Tillhagen (17. joulukuuta 1906 Lidingö – 2002) oli ruotsalainen folkloristi ja etnologi. 
Tillhagen oli Herman Anderssonin ja Anna Söderlindin poika. Vuonna 1937 hän meni naimisiin kauppias Emil Malmbergin ja Anna Nilssonin tytär Brita Malmbergin kanssa. 
Tillhagen tuli ylioppilaaksi vuonna 1925 ja kirjautui Uppsalan yliopistoon, jossa hän opiskeli vuosina 1932–1936. Opintojaan hän jatkoi Tukholman korkeakoulussa vuoteen 1943, ja Oslossa vuoteen 1960. Oslossa hänestä tuli tohtori. Vuonna 1939 hän aloitti uransa Nordiska museetissä.
Vuonna 1954 Tillhagen oli asiantuntijana mustalaisasioissa, vuodesta 1959 työmarkkinahallituksessa ja vuosina 1961–1966 sosiaalihallituksessa. Hän oli myös International Society for Folk Narrative Researchin johtokunnassa. Vuonna 1966 hän oli vierasprofessorina Indianan ja Kalifornian yliopistoissa.
Villi länsi (kappale)

Villi länsi on Juice Leskisen säveltämä ja sanoittama kappale, joka ilmestyi Juice Leskinen Grand Slamin ensimmäisellä albumilla "Sivilisaatio" vuonna 1982. Se julkaistiin myös jukebox-singlenä, jonka b-puolena oli ”Atomisuoja”. Levyllä kappaleen esittävät Juice Leskinen (laulu ja sähkökitara), Anssi Tikanmäki (taustalaulu ”Ronald”), Ila Loueranta (taustalaulu), Puntti Valtonen (taustalaulu ”Nancy”), Antti Tammilehto (basso ja taustalaulu) ja Vesa Sytelä (rummut ja taustalaulu).
”Villi länsi” kertoo siitä, miten hallitsijat toimivat keskenään eivätkä kysy alamaisiltaan mitään. Leskisen lyriikalle tyypillisesti kappaleessa esiintyy useita tunnettuja henkilöitä, kuten Ronald Reagan, Nancy Reagan ja Margaret Thatcher.
Ravikylä

Ravikylä on Kouvolan kaupungin asuinalue ja pienalue Kouvolan suuralueella, Lehtomäen kaupunginosassa. Se sijaitsee valtatien 6 ja Kouvolan keskustan pohjoispuolella. Ravikylässä sijaitsee Kouvolan ravirata.
Michael Balcon

Michael Balcon, KBE, () oli Alexander Kordan ja J. Arthur Rankin ohella yksi merkittävimpiä brittiläisiä elokuvatuottajia. Hänet tunnetaan Alfred Hitchcockin varhaisten elokuvien tuottajana sekä myöhemmin Ealing Studios -yhtiön menestyksen luojana.
Elämä.
Michael Balcon oli naimisissa Aileen Freda Leathermanin kanssa. Heidän tyttärensä Jill Balcon oli myös näyttelijä. Näyttelijä Daniel Day-Lewis on Balconin lapsenlapsi.
1946 Balcon sai Brittiläisen imperiumin ritarikomentajan (KBE) arvon.
Ura.
Balcon aloitti uransa elokuva-alalla levittäjänä 1919. Hän perusti yhdessä Victor Savillen kanssa 1921 Victory Motion Pictures -tuotantoyhtiön. 1924 hän perusti Graham Cuttsin kanssa Gainsborough Pictures -yhtiön, jota hän johti 12 vuotta. Gaumont British osti Gainsborough’n 1931 ja Balcon jatkoi siellä tuotannonjohtajana vuoteen 1936 asti. Gainsborough’n aikana Balcon antoi Alfred Hitchcockille tämän ensimmäisen ohjaustyön ja Gaumont Britishin aikana hän tuotti useita Hitchcockin elokuvia.
Vuosina 1936–1937 Balcon työskenteli lyhyesti MGM-British-yhtiölle, mutta lähti sieltä turhautuneena pois ja siirtyi Ealing Studios -yhtiön johtajaksi ja päätuottajaksi. 22 vuotta Ealingillä olivat hänen uransa antoisimpia vuosia. Hänen aikanaan Ealing tuli tunnetuksi etenkin komediaelokuvista, kuten "Pojat dekkareina" (1947) ja "Naisentappajat" (1955).
Balcon julkaisi omaelämäkertansa "A Lifetime in Films" vuonna 1969.
Patrick van Aanholt

Patrick John Miguel van Aanholt (s. 29. elokuuta 1990 's-Hertogenbosch, Alankomaat) on alankomaalainen jalkapalloilija. 175 senttimetriä pitkän Van Aanholtin pelipaikka on puolustuksen keskustassa tai vasemmalla laidalla. Hän kuului pitkään Englannin Valioliigan Chelsean omistukseen mutta pelasi pääasiassa muissa seuroissa lainasopimuksilla. Chelseasta lähdettyään hän on edustanut vuosina 2014–2017 Sunderlandia sekä tammikuusta 2017 Crystal Palacea.
Seurajoukkueura.
Van Aanholt siirtyi Chelseaan PSV Eindhovenista vuonna 2009. Ensimmäisellä Chelsea-kaudellaan 2009–2010 hän pelasi kahdessa Valioliiga-ottelussa. Hän vietti kuitenkin suuren osan kaudesta lainalla Englannin mestaruussarjassa, ensin syyskaudella Coventryssä ja alkuvuodesta 2010 Newcastle Unitedissa. Mestaruussarjassa Van Aanholt pelasi kauden aikana yhteensä 27 ottelua.
Kaudella 2010–2011 van Aanholt pelasi Chelseassa neljä Mestarien liigan ottelua ja lainasopimuksella 12 mestaruussarjaottelua Leicester Cityssä. Syksyllä 2011 hän pelasi lainalla kolme valioliigaottelua Wiganissa. Tammikuussa 2012 hän aloitti kahden ja puolen vuóden lainajakson Vitesse Arnhemissa, jossa pelasi yhteensä 67 Eredivisien ottelua ja teki viisi maalia.
Van Aanholt siirtyi 1,9 miljoonan euron siirtosummalla Sunderlandiin kesällä 2014. Hän pelasi seurassa kahden ja puolen kauden aikana 82 valioliigaottelua ja viimeisteli kahdeksan maalia. Hän siirtyi 10,5 miljoonalla eurolla Crystal Palaceen tammikuussa 2017. Hän on kauden 2020–2021 loppuun mennessä pelannut Palacessa 126 liigaottelua, joissa hän on tehnyt 13 maalia.
Maajoukkueura.
Van Aanholt on edustanut useita Alankomaiden juniorimaajoukkueita. Alankomaiden A-maajoukkueessa hän on pelannut 18 ottelua, joista ensimmäisen marraskuussa 2013. Kesän 2021 EM-kilpailuissa hän on pelannut Alankomaiden avauskokoonpanossa.